
[image: image1.png]



Parlamentul  României

Camera  Deputaţilor
Comisia pentru Sănătate şi Familie
            Nr. 28/ 500 / 14 decembrie  2005

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.137/2005 pentru autorizarea Casei Naţionale de Asigurări de Sănătate să garanteze deschiderea unei linii de credit ( PLX 604/2005), adoptat de către Senat în şedinţa din 28 noiembrie 2005 şi  trimis comisiei  spre examinare,  în fond,  în procedură de urgenţă, cu adresa nr.PLX 604  din 5 decembrie  2005, Camera Deputaţilor fiind Cameră decizională . 


La întocmirea raportului, comisia a avut în vedere avizul Consiliului Legislativ nr.1333 din 30.09.2005. 


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 73 din Constituţia României, republicată.

                PREŞEDINTE,                                             SECRETAR,

DEP.ACAD.DR.MIRCEA IFRIM          DEP.DR.RENICĂ DIACONESCU

Parlamentul  României

Camera  Deputaţilor
Comisia pentru Sănătate şi Familie
                Nr. 28/500/ 14 decembrie 2005 

R A P O R T

asupra  proiectului de Lege privind aprobarea Ordonanţei de urgenţă a Guvernului nr.137/2005 pentru autorizarea Casei Naţionale de Asigurări de Sănătate să garanteze deschiderea unei linii de credit 
( PLX 604/2005)
1. Cu adresa nr.PLX 604 din 5 decembrie 2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a  proiectului de Lege privind aprobarea Ordonanţei de urgenţă a Guvernului nr.137/2005 pentru autorizarea Casei Naţionale de Asigurări de Sănătate să garanteze deschiderea unei linii de credit ( PLX 604/2005) , adoptat de către Senat în şedinţa din 28 noiembrie 2005.
La întocmirea raportului, comisia a avut în vedere avizul Consiliului Legislativ nr.1333 din 30.09.2005.  

Proiectul de lege are ca obiect de reglementare autorizarea Casei Naţionale de Asigurări de Sănătate să garanteze deschiderea unei linii de credit la instituţii bancare aprobate de aceasta, precum şi de Ministerul Finanţelor Publice şi Ministerul Sănătăţii , în limita sumelor prevăzute în Ordonanţa Guvernului nr.42/2005 privind reglementarea unor măsuri financiare în domeniul sanitar şi nedecontate până la 1 octombrie 2005.

Ministerul Finanţelor Publice a cuprins în bugetul Fondului  naţional unic de asigurări sociale de sănătate , pentru anul 2006, sume pentru acoperirea sumelor utilizate din linia de credit.  
Proiectul de lege a soluţionat propunerile cuprinse în avizul Consiliului Legislativ.

Având în vedere necesitatea achitării de urgenţă a arieratelor prevăzute în Ordonanţa Guvernului nr.42/2005, care să asigure continuitatea acordării asistenţei medicale pentru populaţie, comisia propune Plenului Camerei Deputaţilor  spre dezbatere şi adoptare  proiectul de lege, care face obiectul raportului . 

2. Proiectul de lege  face parte din categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din ziua de 14.12.2005 , au fost prezenţi 17 deputaţi, neînregistrându-se absenţi.

Raportul comisiei a fost adoptat în unanimitate.
4. Raportul comisiei, potrivit art.75 din Constituţia României, republicată şi art.86 alin.(3) din Regulamentul Camerei Deputaţilor, modificat şi completat prin Hotărârea Camerei Deputaţilor nr.34/2005, este de competenţa decizională a  Camerei Deputaţilor .
În urma dezbaterii, Comisia pentru sănătate şi familie propune Plenului  Camerei Deputaţilor admiterea fără modificări a proiectului de Lege privind aprobarea Ordonanţei de urgenţă a Guvernului nr.137/2005 pentru autorizarea Casei Naţionale de Asigurări de Sănătate să garanteze deschiderea unei linii de credit ( PLX 604/2005) .
               PREŞEDINTE,                                           SECRETAR,

DEP.ACAD.DR.MIRCEA IFRIM           DEP.DR.RENICĂ DIACONESCU
1
2

_966928264.unknown

